Paduburio šaltinis

Paduburio (Kulniškio) šaltinis – hidrogeologinis gamtos paminklas Ukmergės rajone, Pabaisko seniūnijoje, Kulniškių kaime. 1985 m. paskelbtas valstybės saugomu.

Šaltinis trykšta buvusio ledyno paliktame moreniniame masyve, apie 3 km į šiaurės vakarus nuo Žirnajų ežero pietvakarinio kampo, 0,25 km į dešinę nuo kelio į Mažeikiškius, dešinėje kanalizuoto Gumbrės upelio pusėje, netoli melioracijos griovio, šlapiame šlaite, išlikęs po melioravimo darbų. 

Pasiekiamas iš kelio . Paminklas be nuorodų, aplinka nesutvarkyta, sunkiai surandamas (2014 m. duomenimis).

Šaltinis išteka iš po žvyringo ir riedulingo kalvos šlaito. Jo kelyje susidariusi šlapia, palinkusi link upelio 10–12 m ilgio pievutė. Jos pabaigoje vanduo susitelkia betoniniame rentinyje. Vanduo šaltas (9°C), skaidrus, bekvapis ir beskonis, niekada neišdžiūstantis. Debitas palyginti didelis – apie 0,3–0,4 l/s. Tai gėlas, vidutinio kietumo, pagal cheminę sudėtį – kalcio-magnio hidrokarbonatinis vanduo, geležingas.

 Duomenys 

 Vandens debitas: 0,3–0,4 l/s
 Vandens temperatūra: 9°C
 Mineralizacija: 355 mg/l

 Literatūra 

 Gediminas Isokas. Paduburio šaltinis. – Vilnius, 1995. - p. 340.

 Nuorodos 

 Saugomų teritorijų valstybės kadastras  

Kategorija:Lietuvos šaltiniai
Kategorija:Ukmergės rajono paveldas
Kategorija:Lietuvos gamtos paminklai